En em staliañ a reas an dud nevez e Versaillez (78). Kavout a reas kement-se Jul ul labour e-giz penn-kenwerzher an  ti-livañ Kabiline. Bez e voe o amezeien repuidi a-vro-Rusia. Ar gwaz, bet skolaer, a-du gant Kerinski, a zo kazetenner evit La Russie opprimée. Dont a rae ar chouplad da bakañ ur banne e-ti Jul ur wech ar sizhun. Gantañ eo e teskas an tregeriad ar rusianeg. Un tu dezhañ da ledanaat choazh ouzhpenn e skiant-prenet war ar yezhoù! Bep hañvezh, e tistroe Jul de vro hag e kroge en-dro gant e zastumadennoù. Siwazh e oa marvet e vamm-gozh e 1921. Met ne oa ket an eien evit bezañ hesk kement-se, a-drugarez da labourerien douar Tredrez ha da besketaerien Lokemo.